Meld. St. 18

(2013–2014)
Melding til Stortinget

Tilbaketrekning av Prop. 201 S (2012–2013) Utbygging og finansiering av E6 på strekninga Korgen – Bolna i Hemnes og Rana kommunar (E6 Helgeland nord) i Nordland

Tilråding fra Samferdselsdepartementet 29. november 2013, godkjent i statsråd samme dag. (Regjeringen Solberg)

Dokumentet på regjeringen.no

1 Innledning og bakgrunn

Det vises til Prop. 201 S (2012–2013) Utbygging og finansiering av E6 på strekninga Korgen – Bolna i Hemnes og Rana kommunar (E6 Helgeland nord) i Nordland, behandlet i statsråd 4. oktober 2013.

I tillegg til forslaget om utbygging og finansiering på denne strekningen inneholder proposisjonen et foreløpig opplegg for utbygging og finansiering av E6 på hele strekningen fra Nord-Trøndelag grense til Bolna. Det fremgår videre av proposisjonen at E6 Helgeland nord forutsettes finansiert med 63 pst. statlige midler og 37 pst. bompenger. Det er lagt opp til anleggsstart høsten 2014.

2 Samferdselsdepartementets vurdering og tilråding

Samferdselsdepartementet ønsker å foreta en ny gjennomgang av prosjektet. Det vil bli fremmet en ny proposisjon for Stortinget når gjennomgangen er fullført. Regjeringen tar sikte på å gjennomføre prosjektet i henhold til den tidsplanen som er beskrevet i Prop. 201 S (2012–2013).

Regjeringen har på denne bakgrunn besluttet å trekke tilbake Prop. 201 S (2012–2013) Utbygging og finansiering av E6 på strekninga Korgen – Bolna i Hemnes og Rana kommunar (E6 Helgeland nord) i Nordland.

Tilråding

Samferdselsdepartementet

tilrår:

Tilråding fra Samferdselsdepartementet 29. november 2013 om tilbaketrekning av Prop. 201 S (2012–2013) Utbygging og finansiering av E6 på strekninga Korgen – Bolna i Hemnes og Rana kommunar (E6 Helgeland nord) i Nordland blir sendt Stortinget.